Συχνές ερωτήσεις (FAQs)

# Τι είναι τα Παιδικά Κέντρα Ψυχικής Υγείας Medicare;

Τα Παιδικά Κέντρα Ψυχικής Υγείας Medicare (Medicare Mental Health Kids Hubs) παρέχουν ένα φιλόξενο μέρος όπου τα παιδιά ηλικίας 0 έως 12 ετών και οι οικογένειές τους, οι φροντιστές και οι συγγενείς τους μπορούν να έχουν πρόσβαση σε δωρεάν μέσα υποστήριξης και υπηρεσίες ψυχικής υγείας και ευεξίας.

Εάν ένα παιδί που σας ενδιαφέρει χρειάζεται υποστήριξη, το έμπειρο προσωπικό του Παιδικού Κέντρου είναι εδώ για να σας ακούσει και να βοηθήσει καθοδηγώντας την οικογένειά σας στα επόμενα βήματα.

# Για ποιους προορίζονται τα Παιδικά Κέντρα Ψυχικής Υγείας Medicare;

Απευθύνονται σε παιδιά (ηλικίας 0 έως 12 ετών) που αντιμετωπίζουν ήπιες έως μέτριες προκλήσεις στην ανάπτυξη, τα συναισθήματα, τις σχέσεις ή/και τη συμπεριφορά τους, καθώς και στις οικογένειες και τους φροντιστές τους.

Δεν χρειάζεστε διάγνωση ή παραπεμπτικό για να αποκτήσετε πρόσβαση στα Παιδικά Κέντρα Ψυχικής Υγείας Medicare.

# Τι υπηρεσίες παρέχουν τα Παιδικά Κέντρα Ψυχικής Υγείας Medicare;

Σε ένα φιλικό και υποστηρικτικό περιβάλλον, τα Παιδικά Κέντρα παρέχουν μια σειρά υπηρεσιών για την κάλυψη των ατομικών αναγκών του παιδιού και της οικογένειάς του, υποστηρίζοντας την υγιή ανάπτυξή του και τη συναισθηματική του ευεξία.

Μπορούν να παρέχουν δωρεάν υπηρεσίες όπως:

* συντονισμό φροντίδας
* τρόπους αντιμετώπισης και θεραπείες
* αρχικές αξιολογήσεις
* διαγνωστικές υπηρεσίες
* υποστήριξη γονέων για την ανατροφή των παιδιών, ζητήματα προσκόλλησης, σχέσεων και οικογενειακού περιβάλλοντος.

Τα Παιδικά Κέντρα μπορούν επίσης να σας συνδέσουν με άλλες υπηρεσίες που μπορεί να σας φανούν χρήσιμες, ανάλογα με τις ανάγκες και τις προτιμήσεις σας.

# Σε ποιες ειδικότητες επαγγελματιών υγείας θα έχω πρόσβαση;

Τα Παιδικά Κέντρα παρέχουν πρόσβαση σε μια σειρά επαγγελματιών υγείας όπως:

* παιδιάτρους
* ψυχιάτρους
* ψυχολόγους
* κοινωνικούς λειτουργούς
* λογοπαθολόγους
* εργοθεραπευτές
* Αυτόχθονες εργαζόμενους στον τομέα της υγείας
* διαιτολόγους
* νοσηλευτικό προσωπικό
* ομότιμους εργαζόμενους
* εργαζόμενους στον τομέα των οικογενειακών υπηρεσιών.

# Όλα τα Παιδικά Κέντρα Ψυχικής Υγείας Medicare προσφέρουν τις ίδιες υπηρεσίες;

Οι υπηρεσίες και τα μέσα στήριξης ενδέχεται να διαφέρουν ανάλογα με την τοποθεσία. Αυτό οφείλεται στο γεγονός ότι έχουν σχεδιαστεί με, και για, την τοπική τους κοινότητα.

# Πώς μπορώ να αποκτήσω πρόσβαση στα Παιδικά Κέντρα Ψυχικής Υγείας Medicare;

Για να βρείτε ένα Παιδικό Κέντρο Ψυχικής Υγείας Medicare, καλέστε το 1800 595 212 ή επισκεφθείτε το medicarementalhealth.gov.au/kidshubs (https://www.medicarementalhealth.gov.au/kidshubs)

# Χρειάζομαι παραπεμπτικό ή διάγνωση από γενικό γιατρό (GP) για πρόσβαση σε ένα Παιδικό Κέντρο Ψυχικής Υγείας Medicare;

Όχι. Δεν χρειάζεστε παραπεμπτικό ή διάγνωση από GP για πρόσβαση στις υπηρεσίες.

# Είναι δωρεάν τα Παιδικά Κέντρα Ψυχικής Υγείας Medicare;

Ναι. Οι υπηρεσίες που παρέχονται από τα Παιδικά Κέντρα Ψυχικής Υγείας Medicare είναι δωρεάν για όλους.

# Χρειάζομαι κάρτα Medicare για πρόσβαση στα Παιδικά Κέντρα Ψυχικής Υγείας Medicare;

Μπορείτε να αποκτήσετε πρόσβαση σε μια υπηρεσία που παρέχεται από ένα Παιδικό Κέντρο με ή χωρίς κάρτα Medicare.

# Μπορούν τα Παιδικά Κέντρα Ψυχικής Υγείας Medicare να με βοηθήσουν με μια νέα κάρτα Medicare ή ένα αίτημα επιστροφής χρημάτων Medicare;

Όχι. Εάν έχετε συγκεκριμένες ερωτήσεις σχετικά με κάρτες, αιτήματα επιστροφής χρημάτων και πληρωμές Medicare, καλέστε την Medicare στο 132 011.

# Πού βρίσκονται τα Παιδικά Κέντρα Ψυχικής Υγείας Medicare;

Για να βρείτε το πλησιέστερό σας Παιδικό Κέντρο Ψυχικής Υγείας Medicare, επισκεφθείτε το medicarementalhealth.gov.au/kidshubs (https://www.medicarementalhealth.gov.au/kidshubs) ή καλέστε το 1800 595 212 (8:30πμ έως 5μμ καθημερινές, εκτός αργιών).

Περισσότερα Παιδικά Κέντρα θα ανοίξουν με την πάροδο του χρόνου. Η Αυστραλιανή Κυβέρνηση συνεργάζεται με όλες τις κυβερνήσεις των πολιτειών και επικρατειών για τη δημιουργία κέντρων σε 17 τοποθεσίες σε ολόκληρη τη χώρα έως τα μέσα του 2026.

# Τα Παιδικά Κέντρα Ψυχικής Υγείας Medicare παρέχουν υπηρεσίες αντιμετώπισης κρίσεων ή έκτακτης ανάγκης;

Όχι. Τα Παιδικά Κέντρα Ψυχικής Υγείας Medicare δεν παρέχουν υπηρεσίες αντιμετώπισης κρίσεων ή έκτακτης ανάγκης. Για επείγουσα υποστήριξη, καλέστε την Lifeline (Γραμμή υποστήριξης ζωής) στο 13 11 14 ή την Suicide Call Back Service (Υπηρεσία Επιστροφής Τηλεφωνικής Κλήσης για Πρόληψη Αυτοκτονίας) στο 1300 659 467. Εάν χρειάζεστε άμεση βοήθεια ή κινδυνεύετε να κάνετε κακό στον εαυτό σας ή σε άλλους, καλέστε τα τρία μηδενικά (000) τώρα.

# Πού μπορώ να βρω περισσότερες πληροφορίες σχετικά με τα Παιδικά Κέντρα Ψυχικής Υγείας Medicare;

Επισκεφθείτε το medicarementalhealth.gov.au/kidshubs (https://www.medicarementalhealth.gov.au/kidshubs).

Τηλεφωνήστε στην Ψυχική Υγεία Medicare στο 1800 595 212 (8:30πμ έως 5μμ καθημερινές, εκτός αργιών).

Επισκεφθείτε το πλησιέστερό σας Παιδικό Κέντρο Ψυχικής Υγείας Medicare και μιλήστε με έμπειρο προσωπικό που θα αφιερώσει χρόνο για να κατανοήσει τις άμεσες ανάγκες σας και να βοηθήσει αναλόγως. Δεν απαιτείται διάγνωση ή παραπεμπτικό.

Σε περίπτωση έκτακτης ανάγκης, καλείτε πάντα τα τρία μηδενικά (000) ή πηγαίνετε κατευθείαν στο πλησιέστερό σας τμήμα επειγόντων περιστατικών.